Hispaniola kaprimulgo

Hispaniola kaprimulgo (Antrostomus ekmani) aŭ foje Grandantila kaprimulgo, estas noktula specio de kaprimulgoj de la genro Antrostomus kun 11 aliaj specioj. Ĝi troviĝas kiel endemio nur en la insulo Hispaniolo, kunhavata de Haitio kaj Dominika Respubliko.

Taksonomio kaj sistematiko
La Hispaniola kaprimulgo estis dekomence priskribita kiel Antrostomus ekmani; la genron poste oni metis en la genron Caprimulgus kaj poste oni restarigis ĝin kiel aparta genro. La International Ornithological Committee (IOC), la veko de BirdLife International nome Handbook of the Birds of the World (HBW), kaj la Clements taksonomio konsideras ĝin monotipa specio. La American Ornithological Society (AOS) konsideras ĝin kaj la du subspecioj de Kuba kaprimulgo (A. cubanensis) kiel subspecio de Grandantila kaprimulgo, iama specio nun disigita.Weber, D. (2020). Greater Antillean Nightjar (Antrostomus cubanensis), version 1.0. En Birds of the World (T. S. Schulenberg, Editor). Cornell Lab of Ornithology, Ithaca, NY, USA.  alirita la 15an de Oktobro, 2021HBW and BirdLife International (2020) Handbook of the Birds of the World and BirdLife International digital checklist of the birds of the world Version 5. Disponebla ĉe:  [.xls zipped 1 MB] Alirita la 27an de Majo, 2021Clements, J. F., T. S. Schulenberg, M. J. Iliff, T. A. Fredericks, J. A. Gerbracht, D. Lepage, S. M. Billerman, B. L. Sullivan, kaj C. L. Wood. 2022. The eBird/Clements checklist of birds of the world: v2022. Elŝutita el  Alirita la 10an de Novembro, 2022 La specia epiteto estas honoro al la sveda natursciencisto Erik Leonard Ekman, kiu estis la unua kiu priskribis la specion al la scienco en la 19-a jarcento.

Aspekto
La Hispaniola kaprimulgo estas 26 ĝis 30 cm longa. La supraj partoj estas malhelbrunaj makulecaj per grizeca flavbruna, palflava kaj grizeca bruna, kaj la krono havas larĝajn nigrajn striojn. La vosto estas bruna kaj la tri eksteraj paroj de plumoj havas grandajn pintojn ĉu blankajn (ĉe masklo) aŭ flavbrunajn (ĉe ino). La plej interna paro havas grizecajn brunajn ĉevronojn. La flugiloj estas brunaj kun punktoj, strioj kaj makulecaj pli helaj nuancoj. La vizaĝo estas flavbruna kun malhelbrunaj makuloj, la mentono kaj gorĝo malhelbrunaj kun cinamomakuloj, la brusto malhelbruna kun grandaj makuloj kaj pli malgrandaj makuloj de flavbruna blanko, kaj la ventro kaj flankoj malhelbrunaj kun grizaj makuloj. La kubkaprimulga subspecio endemia de la Insulo de la Junularo (A. cubensis insulaepinorum) estas pli malgranda, multe pli malhela kaj havas pli mallongan voston ol la Hispaniola kaprimulgo.

Distribuado kaj habitato
La Hispaniola kaprimulgo troviĝas nur sur la granda insulo Hispaniolo. Ĝi estas multe pli ofta en la okcidenta triono de la Dominika Respubliko ol en la orienta parto de tiu lando, kaj estas tre malofta en Haitio okcidente de la Dominika Respubliko. Ĝi plejparte loĝas en foliarbaroj je mezaj altitudoj kaj evitas malaltajn dornoveprejojn kaj pli altajn pinarojn. En alteco ĝi atingas ĉirkaŭ 1 825 m.

Kutimaro
Manĝado
La Hispaniola kaprimulgo estas krepuskula kaj noktula. Ĝia predo estas insektoj, kiujn ĝi kaptas dumfluge, kvankam ĉu tio okazas dum kontinua flugo aŭ per saltatakoj de ripozejo aŭ de la grundo, oni ne scias.

Reproduktado
La Hispaniola kaprimulgo reproduktiĝas inter aprilo kaj julio. La kutima ovodemetado de po du ovoj estas lasita rekte sur la teron sen nesto. Ambaŭ seksoj supozeble kovas la ovojn.

Voĉo
La kanto de la Hispaniola kaprimulgo estas "sufiĉe raŭka, zuma krio de unu silabo" kiu komenciĝas per klako kaj altiĝas laŭ tonalto. Ĝia ŝajna ĝena krio estas "malalttonaj, mallongaj krioj, parafrazitaj kiel kvat...kvat...kvat...".[3]

Statuso
La IUCN taksis la Hispaniolan kaprimulgon kiel Malplej Zorgigan. Kvankam ĝia populacio estas nekonata, oni kredas, ke ĝi estas stabila, kaj neniu tuja minaco estis identigita. Tamen, "detruo de vivejo sendube influos ĉi tiun specion, kaj ankaŭ enkondukitaj predantoj estas ebla minaco."

 Referencoj 

Eksteraj ligiloj

Kategorio:Kaprimulgoformaj
Kategorio:Birdoj de Karibio